Nacionalinė Mikalojaus Konstantino Čiurlionio menų mokykla

Nacionalinė Mikalojaus Konstantino Čiurlionio menų mokykla – valstybinė internatinio dieninė mokykla Antakalnyje. Skirta gabiems menui vaikams, rengia būsimuosius profesionalius muzikantus, baleto šokėjus ir dailininkus. Užsiima pradiniu/pagrindiniu/viduriniu/papildomu ugdymu, t. y. su savo specialybe (dailės, muzikos ar šokio) įgūdžių, gauna ir vidurinį išsilavinimą.

Moksleiviai iš visos Lietuvos apgyvendinti mokyklos bendrabutyje.

Istorija

Pavadinimai 
 1945–1957 m. Vilniaus dešimtmetė muzikos mokykla;
 1957–1960 m. Vilniaus specialioji muzikos mokykla;
 1960–1965 m. Vilniaus vidurinė meno mokykla-internatas;
 1965–1994 m. Vilniaus M. K. Čiurlionio vidurinė meno mokykla-internatas. 1986 m. choreografijos skyrius reorganizuotas į Vilniaus baleto mokyklą, 2001 m. prijungtas atgal;
 1994–2001 m. Vilniaus M. M. Čiurlionio menų gimnazija;
 Nuo 2001 m. Nacionalinė M. K. Čiurlionio menų mokykla.

Direktoriai 

 1945–1947 m. Domas Andrulis;
 1947 Jonas Bendorius;
 1947–1956 m. Liudmila Keželytė;
 1956–1959 m. Veronika Fakejevaitė;
 1959–1960 m. Vaclovas Furmanavičius;
 1960–1970 m. Dainius Trinkūnas;
 1970–1983 m. Vytautas Sereika;
 1983–1994 m. Aleksandras Jurgelionis;
 1994–2020 m. Romualdas Kondrotas;
 Nuo 2020 m. Dainius Numgaudis.

Tradicijos 
 Nuo 1974 m. kasmet abiturientai stato „Čiurlioniukų operą“, kurioje dalyvauja visų trijų meno sričių (muzikos/baleto/dailės) mokiniai.
 Prieš Naujuosius – koncertas „Viva la musica“, kuriame koncertuoja geriausi įvairių specialybių muzikos skyriaus mokiniai ir apdovanojami gabiausi metų moksleiviai.
 Balandį – „Mokinių kūrybos pavasaris“. Mokiniai atlieka savo kompozicijas.
 Koncertų ciklas „Po Čiurlionio žvaigžde“. Koncertuoja mokyklos pedagogai „Koncertuoja mūsų mokytojai“ ir mokinių muzikantų šeimos „Koncertuoja muzikantų šeimos“.
 Naujametinis mokyklos simfoninio orkestro ir solistų koncertas „Muzikiniai fejerverkai“ (orkestro meno vadovas ir dirigentas Martynas Staškus). 
 Koncertines programas rengia ir mokyklos 6-12 kl. choras, vadovas Romualdas Gražinis, chormeisterė Gitana Trimirkaitė.

Papildoma veikla 
Gabių menui vaikų centras – mokyklos struktūrinis padalinys, organizuojantis ir koordinuojantis Lietuvos gabių menui vaikų sistemą, sudarant sąlygas gabiems menui vaikams rinktis jų poreikius ir interesus atitinkantį ugdymą ir lygias saviugdos galimybes.

„Minimūza“ – paruošiamoji grupė, kurioje mokoma muzikos, dailės ir baleto. Išklausę mokymo programą, vaikai gauna baigimo pažymėjimą.

Muzikos grupėse 4-6 metų vaikai dainuoja, solfedžiuoja, atlieka ritmo užduotis, lavina muzikinę atmintį, groja ritminiais muzikos instrumentais, improvizuoja, žaidžia, šoka, klausosi muzikos bei išmoksta muzikinio rašto pradmenų.

Dailės grupėse 6-15 metų vaikai mokomi piešimo ir kompozicijos – spalvomis reikšti temą, nuotaiką, išgyvenimą, formą ir erdvę. Jie skatinami stebėti ir geriau pažinti juos supančią aplinką, ugdomas meninis skonis tautinės kultūros pagrindu.

Baleto grupėse 5-6 metų vaikai mokomi ritmikos, šokio, kūno plastikos, diegiami muzikos suvokimo pradmenys.

Vaikai dalyvauja parodose ir koncertuose.

Žinomi alumni

Muzikai, dailininkai 
 Agnė Narušytė;
 Aldona Dvarionaitė;
 Bernardas Vasiliauskas;
 Daiva Račiūnaitė-Vyčinienė;
 Davidas Geringas;
 Feliksas Bajoras;
 Gediminas Akstinas;
 Giedrė Gučaitė;
 Gintaras Januševičius;
 Gintaras Rinkevičius;
 Jonas Aleksa;
 Juozas Širvinskas;
 Jurga Ivanauskaitė;
 Jurgis Dvarionas;
 Kipras Mašanauskas;
 Kęstutis Balčikonis;
 Leopoldas Digrys;
 Mirga Gražinytė-Tyla;
 Mūza Rubackytė;
 Onutė Narbutaitė;
 Petras Geniušas;
 Rimantas Driežis;
 Šarūnas Nakas;
 Vainius Sodeika;
 Vidmantas Jusionis;

Šokėjai 
 Aurelijus Daraškevičius  
 Aušra Gineitytė
 Eglė Špokaitė
 Eligijus Butkus
 Greta Gylytė
 Jonas Katakinas
 Jurgita Dronina
 Kristina Gudžiūnaitė
 Kristina Kanišauskaitė
 Loreta Bartusevičiūtė 
 Margarita Simonova
 Martynas Rimeikis
 Mindaugas Baužys
 Neli Beliakaitė   
 Nerijus Juška 
 Olga Konošenko
 Olga Konošenko  
 Petras Skirmantas
 Rūta Jezerskytė
 Rūta Kudžmaitė
 Živilė Baikštytė

Choreografai 
 Anželika Cholina
 Aušra Krasauskaitė
 Gytis Ivanauskas (baigė dailės skyrių)
 Jurijus Smoriginas
 Martynas Rimeikis
 Vytautas Brazdylis

Nuorodos 

 Svetainė

Šaltiniai 

Nacionalinė M.K. Čiurlionio menų mokykla
Vilniaus mokyklos
Lietuvos gimnazijos
Antakalnis